kardosdrur/scandi-wiki huggingface dataset:
Flugplatz Hof-Plauen

Flughafen Hof-Plauen, også benævnt Hof-Plauen Airport (IATA: HOQ, ICAO: EDQM), er en regional lufthavn 5 km syd-vest fra byen Hof, i delstaten Bayern, Tyskland.

Historie 
Lufthavnen åbnede i 1968 efter at der tæt på det nuværende område havde været en anden lufthavn, som udelukkende havde været benyttet af militæret.

Siden 1972 har der været fast ruteflyvning til Frankfurt am Main. I 2009 var det Contact Air der fløj på ruten på vegne af Lufthansa.

Eksterne henvisninger 
 Flughafen Hof-Plauen officiel site 

Hof-Plauen
Hof-Plauen, Flughafen
Etableret i 1968
Thomas Harder

Thomas Harder (født 30. december 1959 i København) er en dansk forfatter, oversætter, journalist og anmelder.

Harder, der er søn af Uffe Harder og Maria Giacobbe, blev student fra Ingrid Jespersens Gymnasieskole i 1978 og cand.mag. fra Københavns Universitet i 1987. Han har desuden en erhvervssproglig diplomuddannelse i italiensk fra Handelshøjskolen i København.

Han debuterede som oversætter i 1980 med Alberto Moravias En gang for længe siden. Siden har han oversat utallige værker, bl.a. af Umberto Eco, Salman Rushdie, Tomasi di Lampedusa og Martin Amis. Siden 1987 har han desuden skrevet bøger selv; bl.a. om Italien, ligesom han har skrevet kogebøger med sin bror Andreas Harder. Han har desuden arbejdet freelance som simultantolk i EU siden 1989 og 1989-2009 som journalist, litteratur- og tv-anmelder m.m. ved skiftevis Weekendavisen og Politiken. Siden 1988 har han undervist i konferencetolkning og italienske samfundsforhold ved Handelshøjskolen i København, og siden 2004 har han været adjungeret professor samme sted.

Fra 1996 til 2000 var han formand for Litteraturrådet.

Udmærkelser 
 1988: Dante Alighieris Mindelegat
 1990: Dansk Oversætterforbunds ærespris
 1997: Dansk-Italiensk Erhvervsforenings Journalistpris
 1998: Einar Hansens Fonds Kulturpris
 2001 og 2005: Arbejdslegat fra Statens Kunstfond
 2005: Sicilia Madre Mediterranea
 2006: Det Danske Akademis Oversætterpris
 2010: Statens Kunstfonds Treårige Arbejdslegat

Bibliografi 
 Blod, magt og penge. En bog om Mafiaen (1987)
 Italien – fra Mazzini til Bossi (1991, )
 Italien og italienere – angående hver en krog af livet i Italien (1993, )
 Portræt af Rom (med Lisbeth Davidsen, 2001, )
 Mafiaens mænd (2003, )
 Mad & mennesker – fra Alperne til Sicilien (2004, )
 Paolo il Danese (2005, )
 Brødrene Harders italienske køkken (med Anders Harder, 2006, )
 Glimt af Rom (med Hans Scheving, 2009, )
 Fra Brenner til Trento – en rejse i Sydtyrol (2009, )
 Den danske partisan (2009, )
 Rom Amore Mio! (2009, )
 Mellem to sprog. Om oversættelse, tolkning, sprogpolitik, og hvorfor det er bedre at være tosproget end tvetunget (2010, )
 Anders Lassens krig, 9. april 1940-9. april 1945 (2010, )
 . Oversættelse af Dekameron.

Kilder og eksterne henvisninger 
 Om Thomas Harder på litteraturpriser.dk
 Om Thomas Harder på Danske Sprogseminarers hjemmeside 
 Thomas Harders hjemmeside 

Journalister fra Danmark
Historikere fra Danmark
Oversættere fra Danmark
Personer fra København
Rejsebogsforfattere fra Danmark i 1900-tallet
Journalister ved Weekendavisen
Kritikere fra Danmark
Litteraturkritikere fra Danmark
Kogebogsforfattere fra Danmark
Journalister ved Politiken
Dansksprogede forfattere fra Danmark
Personer i Kraks Blå Bog
Alberto Moravia

Alberto Moravia (egentlig Alberto Pincherle) (født 28. november 1907 i Rom, død 26. september 1990 smst.) var en italiensk forfatter og journalist.

Han var af de toneangivende italienske forfattere i det 20. århundrede, og hans store forfatterskab omfatter både romaner, novellesamlinger, essays, rejseberetninger og dramatik. Blandt emnerne i hans værker er moderne seksualitet, borgerlighedens tomhed og den deraf følgende fremmedgørelse, fascisme og eksistentielle spørgsmål.

Som ung var Moravia ramt af tuberkulose, hvilket betød at han i perioder boede på sanatorier. Her fik han god tid og lejlighed til at læse og reflektere. Allerede i 1929, blot 22 år gammel, debuterede han med Gli indifferenti (da.: De ligeglade, 1954). I bogen går han i rette med det borgerlige samfund, hvor menneskene bevæger sig i en atmosfære af ligegyldighed, tristesse og lede. På mange måder kan romanen ses som en forløber til værkerne af de franske eksistentialister Camus og Sartre. Romanen præges også af de to drivkrafter, der gik igen i Moravias senere forfatterskab – penge og sex. 

Han slår imidlertid først igennem efter 2. verdenskrig med romaner som Agostino (1942, da. 1950) og Il conformista (1951), der portrætterer livet under det fascistiske styre. Bogen blev filmatiseret i 1970. Udgivelsen af Agostino blev forsinket to år som følge af styrets modvilje mod ham. Han bliver op gennem 1950'erne inspireret af neorealismen samt af freudianisme og marxisme, der får betydning for hans sene værkers kobling mellem revolutionære og seksuelle emner. 

I 1947 udkom La romana (da.: Romerinden, 1949), i 1957 La ciociara (da.: To kvinder, 1958) og i 1960 La noia (da.: Livslede, 1962). Perioden fra 1944-1960 regnes som hans mest fremgangsrige, men han fortsatte med at skrive til sin død; i 1980'erne bl.a. rejsebøger fra Afrika, der også udkom på dansk. Flere af hans værker blev filmatiseret; det gælder bl.a. La Ciociara (da.: To kvinder) med Sophia Loren og Jean-Paul Belmondo i hovedrollerne, som fik premiere i 1960.

Fra 1984 til 1989 var han medlem af Europa-Parlamentet, valgt for Partito Comunista Italiano.

Eksterne henvisninger 

 
 

Romanforfattere fra Italien
Journalister fra Italien
Kommunister
Medlemmer af Europa-Parlamentet fra Italien
Novelleforfattere fra Italien
Dramatikere fra Italien
Essayister fra Italien
Digtere fra Italien
Politikere fra Italien
Camus

Camus er en baskisk efternavn fra Bermeo, Vizcaya. Det kan også henvise til:

Personer 
 Albert Camus, Fransk forfatter, filosof og journalist
 Charles Étienne Louis Camus, fransk matematiker
 Jean-Pierre Camus, Fransk biskop og forfatter 
 Louis-Auguste Camus de Richemont, Fransk militær chef og baron d'Empire 
 Marcel Camus, Fransk filminstruktør og Golden Palm vinder
 Matilde Camus, Spanske digter og forsker
 Thane Camus, Amerikansk-fødte tv-personlighed i Japan
 Camus (musiker), musiker
 Camus (folklore), en legendarisk dansk militær leder

Efternavne
SR-regeringen

SR-regeringen anvendes ofte som samlet betegnelse for Danmarks regeringer fra 25. januar 1993 til 27. november 2001.

Betegnelsen refererer imidlertid til fire regeringer:
 Regeringen Poul Nyrup Rasmussen I – tiltrådte 25. januar 1993
 Regeringen Poul Nyrup Rasmussen II – tiltrådte 27. september 1994
 Regeringen Poul Nyrup Rasmussen III – tiltrådte 30. december 1996
 Regeringen Poul Nyrup Rasmussen IV – tiltrådte 23. marts 1998
 Regeringen Helle Thorning-Schmidt II - tiltrådte 3. februar, 2014
Christian Gedde

Christian Gedde (født 23. maj 1729 i Rendsborg, død 31. oktober 1798 i Højelse) var en dansk ingeniørofficer, bror til Hans Christopher Gedde og Salomon Gedde. Han er primærk kendt for at have fremstillet en række kort over København i 1700-tallet.

Han var søn af Samuel Christoph Gedde og Marie Elisabeth Pechernaut de la Remière. Han blev værkbas i holstenske Fortifikation 1739, gennemgik i Danmark alle militære grader frem til overkonduktør og virkelig ingeniørkaptajn fra 1745, ingeniørkaptajn med station i Fredrikstad, Norge 1766. Han tog afsked 1774.

Få år efter genopbygningen efter Københavns brand 1728, blev der givet ordre til en ny opmåling af byggegrundene af hensyn til en ny matrikel. Christian Gedde afsluttede dette arbejde 1756 og resultatet blev fremlagt som 12 kvarterkort og et generalkort. De 12 kvarterkort over København (1757) kaldet Geddes kort, og det samlede aksonometriske kort over København (1761) kaldes Geddes eleverede kort. Begge er vigtige kilder til byens historie og findes i Københavns Stadsarkiv.

Gedde blev gift 6. oktober 1755 med Juliane Sophie Kreber (21. november 1728 i Glückstadt – 27. august 1777), datter af kaptajn Daniel Kreber og Catharina Dorothea Freiers.

Litteratur 
 Bjørn Westerbeek Dahl, Geddes eleverede kort over København 1761, Bergiafonden i kommission hos Arkitektens Forlag 2002.

Eksterne kilder/henvisninger 

 Chr. Geddes eleverede kort og kvarterkort har sin egen hjemmeside. Her er også fortællinger om midten af 1700-tallet. .
 Geddes kvarterskort fra 1757 findes digitaliseret på Rådhusbibliotekets site 
 

København i 1700-tallet
Ingeniørofficerer fra Danmark
Danskere i 1700-tallet
Kartografer fra Danmark
Personer fra Rendsborg
VK-regeringen

VK-regeringen anvendes ofte som samlet betegnelse for Danmarks regeringer fra 27. november 2001 til 3. oktober 2011:

 Regeringen Anders Fogh Rasmussen I – tiltrådte 27. november 2001
 Regeringen Anders Fogh Rasmussen II – tiltrådte 18. februar 2005
 Regeringen Anders Fogh Rasmussen III – tiltrådte 23. november 2007
 Regeringen Lars Løkke Rasmussen I – tiltrådte 5. april 2009

Historisk kan betegnelsen imidlertid også referere til:
 Regeringen Erik Eriksen – 1950-1953
Københavns Stadsarkiv

Københavns Stadsarkiv er Københavns kommunes arkiv. Arkivet indsamler og bevarer arkivmateriale fra København og formidler historier om byen, dens indbyggere og udvikling. Arkivets samlinger går tilbage til middelalderen og frem til i dag.

Historie 
Arkivets kan spores tilbage til middelalderen og er opstået i tilknytning til byens styre og har altid haft til huse på byens rådhus. Dele af arkivet gik tabt ved de store brande i 1728 og 1795 og under Københavns bombardement i 1807. Det ældste bevarede dokument i Stadsarkivet går tilbage til 1275. Indtil 1936 hed Københavns Stadsarkiv Raadstuearkivet.

Ansvaret for byens arkiv hørte oprindelig under den ældste af borgmestrene. Senere blev ansvaret overtaget af rådstueskriveren; magistratens øverste embedsmand. Københavns Stadsarkiv hører i dag under Kultur- og Fritidsforvaltningen og ledes af stadsarkivaren.

Byens arkiv har i de seneste par hundrede år været så omfattende, at det har været nødvendigt at have magasiner uden for rådhuset. Nikolai Kirke, posthuset i Købmagergade og det nedlagte kvindefængsel på Nytorv er blot nogle få af de steder, der har fungeret som magasin ved siden af skolelofter og kommunale kældre.

Arkitekten Martin Nyrop gav arkivet en central placering på Københavns nuværende rådhus (indviet 1905). Her ligger Stadsarkivet lige under Borgerrepræsentationens mødelokaler.

Martin Nyrop regnede med, at godt 3.000 meter hyldeplads ville dække arkivets behov i 100 år. Arkivet rummer i dag 40.000 hyldemeter og 250.000 kort og tegninger fordelt på fire magasiner. Tilvæksten i samlingerne sker i dag primært i form af elektroniske dokumenter.

Opgaver 
Stadsarkivet dokumenterer og formidler Københavns historie og stiller arkivmateriale til rådighed for offentligheden, i aftagende grad som original på læsesalen og i voksende grad som digitaliseret kopi via internettet. Den store opgave med at digitalisere Politiets registerblade har arkivet løst via crowdsourcing. Derudover samarbejder arkivet med universitetet om undervisning af historiestuderende.

Arkivet indsamlinger arkivmateriale fra kommunens forvaltninger og institutioner, herunder Københavns Borgerrepræsentation. Det gælder både papirsager og elektroniske data. Dertil kommer privatarkiver fra mennesker, virksomheder og foreninger med tilknytning til København. Arkivet har f.eks. en samling på over tre tusinde erindringer, hvor københavnere fortæller om deres barndom og opvækst.

Nedenfor findes en liste over arkivets formidlingsaktiviteter på internettet.

Københavns Stadsarkiv udgør også hovedsædet for NEA, som er et netværk af kommuner, der samarbejder om at arkivere digitale data i henhold til de gældende bestemmelser på området (SIARD-DK).

Eksterne henvisninger 

 Københavns Stadsarkivs hjemmeside
 Københavns Stadsarkivs fotgrafiske samlinger på kbhbilleder.dk
 Starbas. Søgemiddel til Stadsarkivets samlinger
 Geddes kort over København fra 1761
 Politiets registerblade: Søgbart register over beboere i København 1890-1923

Danmarks arkiver og arkivalier
Den danske Atlas

Den Danske Atlas eller Konge-Riget Dannemark ... Lands-Beskrivelse, udgivet i syv bind med kobberstik i årene 1763 til 1781, er den første store samlede visuelle beskrivelse af Danmark. Værket indeholder mangfoldige – i adskillige tilfælde de tidligste – gengivelser af danske byer og steder samt 15 kort over danske områder. Udgiveren Erik Pontoppidan nåede selv kun at få udgivet de tre første bind, hvorfor arbejdet videreførtes derefter på grundlag af Pontoppidans forarbejder af Hans de Hofman, Jacob Langebek og Bertel Christian Sandvig.

Mange af stikkene blev stukket af Jonas Haas. Kvaliteten er, sammenlignet med samtidige europæiske kobberstikværker, ringe, men værket giver værdifuld information og topografi og arkitektur i Danmark i anden halvdel af 1700-tallet.

Topografi
Litteratur i 1763
Historiebøger
Atlas
Oplysningstiden
Arkitekturbøger
Helge Vonsyld

Helge Vonsyld (født 18. oktober 1947 i Randers) er en tidligere landsholdsspiller i fodbold.
 
Vonsyld nåede at spillede 1973-1974 10 A-landskampe og var anfører i tre. Derudover spillede han fem U21-landsholdskampe. Han deltog som reserve i OL i 1972, som blev afholdt i München.

Vonsyld spillede for Randers Freja 1966-1980. Han var med til at vinde Landspolkalturnerinen tre gange; 1967, 1968 og 1973 hvor han også blev udnævnt til pokalfighter.

Vonsyld er i dag direktør for Provinsforlaget.

Referencer

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Randers Freja
Personer fra Randers
World's Columbian Exposition

World's Columbian Exposition også kendt som Verdensudstillingen i Chicago var en verdensudstilling afholdt i Chicago i 1893 for at fejre 400-års jubilæet for Christopher Columbus' opdagelse af Amerika. Det meste af udstillingen var tegnet af Daniel Burnham og Frederick Law Olmsted som en prototype på en moderne by inspireret af Beaux-Arts især inspireret af klassisk europæisk artitektur.

Udstillingen dækkede et areal på 2,4 kvadratkilometer med knap 200 nye bygninger, kanaler og laguner. 46 lande deltog, og godt 27 millioner gæster besøgte udstillingen. Det var rekord for verdensudstillinger. Det blev tolket som et symbol på den stigende amerikanske forståelse for særstatus.

Åbningsceremonien blev afholdt i 1892, men udstillingen blev først åbnet for offentligheden 1. maj 1893 og varede til 30. oktober samme år. Ud over at fejre 400 års jubilæet for Columbus' ankomst til den nye verden, blev udstillingen brugt til at vise, at Chicago var genopstået efter den store brand, der i 1871 havde nedbrændt store dele af byen.

Notable seværdigheder 
Udstillingen i Chicago var den første der havde et område for forlystelse der var adskilt fra udstillingshallerne. I området var forlystelser som verdens første Pariserhjul, bygget af George Ferris. Hjulet var 80 meter højt og havde 36 gondoler, hver med plads til 60 personer. I en af gondolerne sad et band, der spillede hver gang hjulet kørte.

Eadweard Muybridge gav en række forelæsninger om dyrs bevægels i den zoopraxografiske hal, der var bygget til formålet. Her bruge Muybridge sit zoopraxiskop til at vise levende billeder af dyrs bevægelser for et betalende publikum. Hallen var verdens første kommercielle biograf..

Norge deltog med skibet Viking, en kopi af Gokstadskibet. Det blev bygget i Norge og sejlede over Atlanterhavet med en besætning på 92 mænd. Det blev i 1919 flyttet til Lincoln Park Zoo, hvor det stod til det blev flyttet til Good Templar Park i Geneva i 1996.

Notable præsentationer 
Disse ting blev vist for første gang under udstillingen:
 Pariserhjulet
 Burgeren blev første gang introduceret for amerikanerne
 De første postkort i Amerika

Referencer

Eksterne Henvisninger 

 The Columbian Exposition i amerikansk kultur. 
 billeder fra Columbian Exposition  
 Billede fra Columbian Exposition fra Illinois Institute of Technology  
 Interaktivt kort over Columbian Exposition  
 Chicago Postcard Museum -- En komplet samling af de første postkort produceret i USA under Columbian Exposition. 

Columbian Exposition, World's
Begivenheder i 1893
Chicago
Jørgen Jensen (atlet)

Jørgen Pilegaard Jensen (10. april 1944 i Krønge- 2. oktober 2009 i Århus) var en dansk rekordholder i maratonløb. 

Jensen startede karieren i Olympia Maribo men 1966 flyttede han til Århus og skiftede til AGF. Han vandt han ni danske mesterskaber på 5000 meter og 10.000 meter på bane, og på 20 km og 30 km samt maraton på landevej. På maratondistancen satte han to gange dansk rekord, senest 3. maj 1975 da han vandt Amsterdam Marathon i tiden 2.16.51.
 
Jensen deltog ved OL i 1972 i München, hvor han blev nummer 30 i tiden 2.24.00, og i OL i Montreal i 1976 hvor han blev nummer 28 i tiden 2.20.44. Han deltog to gange på maratondistancen ved EM, hvor han i 1974 sluttede på 13. plads.

Civilt arbejdede Jensen som ingeniør og tømrermester. Han døde af bugspytkirtelkræft 2009 efter at have gennemgået en meget omfattende kræftoperation på en klinik i Kiel.

Internationale mesterskaber 
 1976 OL Maraton nummer 28 2.20.44
 1974 EM Maraton nummer 13 2.24.00
 1972 OL Maraton nummer 30 2.26.55
 1971 EM Maraton nummer 26 2.24.34

Danske mesterskaber 
  1976 Maraton 2.24.45
  1976 Lang cross hold
  1975 Maraton 2.23.58
  1974 20 km landevej
  1974 Maraton 2.20.38 
  1973 Maraton 2.27.17
  1973 10.000 meter 30.21.2 
  1972 10.000 meter 30.07.0
  1972 20 km landevej
  1972 Danmarksturneringen
  1971 Danmarksturneringen
  1971 Lang cross hold
  1969 Lang cross hold
  1969 Danmarksturneringen
  1968 Lang cross hold
  1967 Kort cross hold
  1967 Lang cross hold
  1967 4 x 1500 meter
  1967 Danmarksturneringen
  1966 5000 meter 14.44.4
  1966 Kort cross hold
  1966 Lang cross hold
  1966 4 x 1500 meter
  1965 10.000 meter 30.53.8 
  1965 5000 meter 14.37.4 
  1964 1500 meter 3.56.6

Danske ungdomsmesterskaber 
  1964 JDM -20 år 1500 meter 4.01.6  
  1964 JDM -20 år 3000 meter 8.45.6  
  1962 DMU 17-18 3000 meter 8.55.2

Referencer 

Atleter fra Olympia Maribo
Atleter fra AGF
Langdistanceløbere fra Danmark
Danske OL-deltagere i atletik
Maratonløbere fra Danmark
Deltagere for Danmark ved sommer-OL 1976
Deltagere for Danmark ved sommer-OL 1972
Varmefordelingsplade

En varmefordelingsplade anvendes i forbindelse med vandbåren gulvvarme. Varmefordelingspladerne lægges oven på f.eks. spånplader med fræset spor eller forskallingsbrædder på træbjælkelag. De fleste varmefordelingsplader er lavet i aluminium, der har en særdeles god varmeledningsevne.

Fordelen ved varmefordelingspladerne er især, at varmen fra gulvvarmerøret fordeles mere jævnt i gulvbelægningen. Det gør pladerne særdeles gode i forbindelse med gulvvarme i trægulv.
Anvendelse af varmefordelingsplader sikrer desuden en mere konstant temperatur i rummet, da gulvvarmen reagerer hurtigere på ændringer fra termostaten.

For at undgå "knirkelyde", når temperaturen i gulvvarmerøret ændres, bør der anvendes gulvvarmerør med indvendig iltspærre.

Se også 
 Heat-spreader

Opvarmning
Exposition Internationale de Bruxelles (1897)

Exposition Internationale de Bruxelles var en verdensudstilling afholdt i Bruxelles, Belgien fra 10. maj til 8. november 1897. Det var den første officielle verdensudstilling afholdt i Bruxelles. 28 lande deltog i udstillingen, og 7.8 millioner mennesker besøgte den gennem de 6 måneder udstillingen varede.

Daltagende Lande

Europa 
  Tyskland
  Østrig-Ungarn
  Bosnien og Hercegovina
 
 
 
 
 
  Grækenland
  Italien

Afrika 
  Congo
  Liberia

Amerika 
 
  Dominikanske republik
  Paraguay

Asien 
  Persien
 

Bruxelles (1897)
Bruxelles
Niels Wulfsberg

Niels Wulfsberg (29. august 1775, Tønsberg-25. juni 1852, Drammen) var en norsk præst og redaktør, søn af Jacob Wulfsberg.

Wulfsberg var student fra 1794, blev cand. theol. 1801, drev boghandel og bogtrykkeri i Kristiania og beklædte ved siden heraf stillingen som trediepræst. Gejstlig virksomhed lå dog ikke for ham, hvorimod han var en initiativrig publicist.

1808 grundlagde han bladet Tiden, som han dels alene, dels i forening med Prahl og Døderlein redigerede til 1814; 1815 deltog han i stiftelsen af Den norske Rigstidende, hvis medredaktør han indtil 1836 var. 1812—14 udgav han Den norske Bondeven og 1814 hæfteskriftet Journal for Lovgivning, Rigsforfatning og Politik.

1815 blev Wulfsberg, der havde vundet Karl Johans gunst ved sine kundskaber i fransk, arkivar ved den norske statsrådafdeling i Stockholm og lærer for prins Oscar; begge disse stillinger opgav han 1820. 1819 grundlagde han Morgenbladet, som han redigerede til september 1821. Fra 1828 til 1836 var han overtoldbetjent i Drammen.

Kilder 

 

Præster fra Norge
Chefredaktører fra Norge
Personer fra Tønsberg
Nordmænd i 1700-tallet
Nordmænd i 1800-tallet
Salmonsens
Montgomery County

Montgomery County er navn på flere amter i USA:

 Montgomery County, Alabama
 Montgomery County, Arkansas
 Montgomery County, Georgia
 Montgomery County, Illinois
 Montgomery County, Indiana
 Montgomery County, Iowa
 Montgomery County, Kansas
 Montgomery County, Kentucky
 Montgomery County, Maryland
 Montgomery County, Mississippi
 Montgomery County, Missouri
 Montgomery County, New York
 Montgomery County, North Carolina
 Montgomery County, Ohio
 Montgomery County, Pennsylvania
 Montgomery County, Tennessee
 Montgomery County, Texas
 Montgomery County, Virginia
Bianca Ryan

Bianca Taylor Ryan (født 1. September 1994) i er en amerikansk sangerinde og guitarist fra Philadelphia i Pennsylvania, USA.

Ryan blev berømt da hun vandt i debut-sæsonen af NBC's America's Got Talent i 2006 som elleve-årig.

Eksterne henvisninger 

Kunstnere fra USA
Violet Baudelaire

Violet Baudelaire er en fiktiv person som er hovedperson i to af Lemony Snickets bestellerromaner, En ulykke kommer sjældent alene. I de filmatiserede versioner af Lemony Snicket - En ulykke kommer sjældent alene (2004) bliver Violet spillet af Emily Browning.

En ulykke kommer sjældent alene blev igen filmatiseret i 2017 hvor Violet blev spillet af Malina Weissman

Lemony Snicket
Litterære personer
Fiktive personer
Jacob Wulfsberg

Jacob Wulfsberg (14. januar 1751, Tønsberg-16. august 1826, Lille Stenset i Eiker) var en norsk filantrop og juridisk embedsmand, far til Niels Wulfsberg.

Wulfsberg var i sin ungdom købmand, tog 1777 juridisk eksamen og var derefter 1790—98 byfoged i sin fødeby, 1798—1803 byfoged på Strømsø og 1803—09 byfoged og politimester i Kristiania og forestod senere Eiker sorenskriveri til et år før sin død, skønt han gennem et længere tidsrum var blind. 

Wulfsberg tog 1793 del i diskussionen om oprettelsen af et norsk universitet, som han vilde have henlagt til Tønsberg, viste ved århundredskiftet megen aktivitet i oprettelsen og vedligeholdelsen af Tønsberg seminarium og arbejdede i Kristiania meget for at få en forbedring af presseforholdene i stand. 

Han var et skarpt hoved med særlige anlæg for det detektive politi og blev meget anvendt i kombinerede inkvisitionskommissioner. Hans forfatterskab uden for pressen indskrænkede sig til et par politiske indlæg om odelsretten (1788) og konstitutionsforslagene på Stortinget 1824.

Kilder 
 

Filantroper fra Norge
Jurister fra Danmark
Embedsmænd fra Norge
Personer fra Tønsberg
Nordmænd i 1700-tallet
Nordmænd i 1800-tallet
Salmonsens
Personer i Dansk Biografisk Leksikon
Longjumeau

48°41′49″N 2°17′44″Ø
Longjumeau er en fransk kommune og bydel beliggende i de sydlige forstæder til Paris.

Eksterne henvisninger 

 Longjumeaus officielle hjemmeside (fransk)

Byer i Ile-de-France
Tour de France-byer